SIR নিয়ে মুখ্যমন্ত্রীর চিঠি ঘিরে নতুন রাজনৈতিক টানাপোড়েন, ভোটার তালিকা ‘শুদ্ধিকরণ’কে কেন্দ্র করে তুঙ্গে তর্কবিতর্ক

কলকাতা: ভোটার তালিকা পরিশুদ্ধকরণ (Voter List Revision) প্রকল্প Special Intensive Revision (SIR) নিয়ে মুখ্যমন্ত্রী মমতা বন্দ্যোপাধ্যায়ের (Mamata Banerjee) কেন্দ্রকে চিঠি পাঠানোর পরেই রাজ্যের রাজনৈতিক মহলে শুরু হয়েছে তীব্র প্রতিক্রিয়া। বিরোধী দল বিজেপির সভাপতি শমীক ভট্টাচার্যের দাবি, চিঠিটি প্রমাণ করে যে পরিশুদ্ধ ভোটার তালিকা তৈরিই তৃণমূল কংগ্রেসের (Trinamool Congress) সবচেয়ে বড়।

বিরোধীদের অভিযোগ, SIR শুরু হতেই ভুয়ো ভোটার, ডুপ্লিকেট নাম, মৃত ভোটারের উপস্থিতি এসব একের পর এক ধরা পড়ছে, তাই ‘অমানবিক’, ‘অবাস্তব’ বলে অভিযোগ তুলে SIR বন্ধের আবেদন করা। এই দায়িত্ব পালনে গাফিলতি ঢাকতেই কৃষক ও ব্যস্ত মরসুমের নাম করে অজুহাত দেখানো হচ্ছে। তারা আরও দাবি করেছে, বিভিন্ন সরকারি প্রকল্প যেমন রেশন, আবাসন, আয়ুষ্মান ভারত, পিএম কিসান সব সুবিধা সঠিকভাবে মানুষের কাছে পৌঁছোতে সঠিক ও আপডেটেড ভোটার তালিকা অত্যন্ত জরুরি।

আরও পড়ুন: NIA–র নামে প্রতারণা! শিলিগুড়িতে ভুয়ো তদন্তকারীর নাটক ফাঁস

অন্যদিকে, তৃণমূল কংগ্রেস আগেই জানিয়েছে, কৃষকদের ব্যস্ত সময়েই SIR চালু হওয়ায় গ্রাম ও কৃষিকাজে বিঘ্ন ঘটছে, BLO–দের ওপর অতিরিক্ত চাপ পড়ছে, তাই সময়সূচি পুনর্বিবেচনার আবেদন করা হয়েছে জনস্বার্থে, রাজনৈতিক নয়। বর্তমানে রাজনৈতিক পর্যবেক্ষকদের মতে সবচেয়ে বড় প্রশ্ন, SIR বন্ধ হলে লাভ কার? আর অসুবিধা কার? এই প্রশ্নকে কেন্দ্র করেই আগামী সময়ে রাজনৈতিক টানাপোড়েন আরও বাড়তে পারে বলে আশা করা হচ্ছে।